T Siektes – Sr Ans
Babas en klein kindertjies se tande begin reeds ontwikkel lank voordat hulle in die mond sigbaar is, selfs voor geboorte.
*Die eerste tande wat verskyn is die voorste sny tande. Die 20 primêre tande verskyn gewoonlik die kind twee en ŉ half jaar oud is.
*Tande kry kan die tandvliese gevoelig en seer maak – en babas is dikwels moeilik en prikkelbaar in die tyd. Soos wat die tandjies deurkom, raak die tandvliese rooi en dikwels effens ontsteek.
*Baba kan ook losstoelgange hê wat verwant is aan tandekry wat verlig word met probiotika.
*Let wel as jou baba koors het kan dit moontlik ŉ ander infeksie wees, sien dan jou dokter, wees versigtig om alle probleme te koppel aan tande kry
Sommige babas hou daarvan om iets te kou as hulle tande sny, soos ŉ tande/bytring wat in die yskas gehou word die koue bring ook gou verligting, of selfs ŉ stukkie beskuit of ŉ stukkie biltong, ( hou egter net toesig om verstikking te voorkom.) Belê verder in ŉ goeie plaaslike pynverdower wat spesiaal geformuleer is vir tande kry wat nie aspirien bevat nie!!!
*Teejel is ŉ antiseptiese, pynstillende jel wat vinnige verligting vir seer en ontsteekte tandvliese bied. Dit smaak lekker en is suikervry. Jy kan dit liggies met ŉ skoon vinger oor die tandvleis masseer wat inteendeel baie effektief is en bring gou verligting. Deesdae kry jy tandekrale wat veilig om die nek vasmaak en jou baba/kleuter kan met gemak daaraan kou. Anders doen navraag by jou plaaslike apteek.
Tetanus (Klem in die Kaak):
Dit is gevaarlik wanneer jou kind ŉ oop wond het. Tetanus bakterieë skei ŉ gifstof af wat die senustelsel aantas en spierkrampe veroorsaak. Dit tas ook die asemhalingspiere aan en kan dodelik wees. Sedert babas van 3 maande af teen die siekte gespuit word kom dit nie meer so algemeen voor nie. Omdat hierdie beskerming afneem, word kinders weer teen 5 en 7 jaar ingeënt.
Belangrikste is sorg dat jou kind ingeënt is.
Raadpleeg jou dokter as die wond diep is en grond daarin beland het, as dit ŉ steekwond is ( Soos wanneer jou kind in ŉ spyker getrap het) of as jou kind deur ŉ dier of deur ŉ ander kind gebyt is, of as jou kind ŉ brandwonde aan sy voete of aan sy sitvlak opgedoen het.